|  |
| --- |
| **SKRIFTLIKE FRAGEN, ex artikel 41 Reglement van Orde** |

|  |  |
| --- | --- |
| Rjochte oan DS / lid DS | Deputearre Kramer |
| Ynliedende taljochting(fakultatyf) | Yn it Friesch Dagblad fan 11 desimber 2018 stie in artikel wêryn ferfierssintrale Jobinder kundskip die fan passazjiers dy’t in bus reserfearje mar dêrnei net opdaagjen komme, wêrtroch dizze bus foar neat riden hat. Wy ha dêroer de folgjende fragen. |
| Fraach / fragen | 1. Wie de deputearre op de hichte fan dizze problematyk?
2. Yn it oanbelangjende artikel wurdt hieltyd de namme Belbus en Opstapper brûkt. Yn beide gefallen giet it oer de ferantwurdlikens fan de provinsje. Dêrneist wurdt allinne praat oer rapportaazje oan de belutsen gemeenten. Hat de ferfierssintrale hjiroer ek oan de deputearre rapportearre? Sa nee, wêrom net?
3. Ek wurdt stelt dat Jobinder sitten bliuwt mei de kosten fan de taksybedriuwen dy’t ynset binne.Yn it earste healjier fan 2018 soe it gean oer rom € 6.000,-

Wurde dizze kosten dêrnei ek trochrekkene oan de provinsje?1. Ut it artikel docht bliken dat tocht wurdt dat it werkenber wêzen fan de taksy as Opstapper of Belbus ek parten spilet yn dizze problematyk. Yn hoefier wurde passazjiers, as hja skilje om de Belbus of Opstapper te bestellen, op de hichte brocht dat de kâns der is dat der in gewoane taksy op harren stiet te wachtsjen?
2. Is de deputearre tefreden oer de yn it artikel neamde maatregels om de werkenberens fan de Opstapper en Belbus te ferbetterjen? Sa nee, yn hoefier sil de deputearre dêroer yn petear mei Jobinder en wat binne de maatregels dy’t de deputearre hjir noch oan taheakje wol?
3. Ien fan de útstelde maatregels is om de minsken, as hja reservearje, te freegjen om harren tillefoannûmer. Hoe tinkt de ferfierssintrale om te gean mei minsken dy’t har tillefoannûmer net jaan wolle omreden dat dit in geheim nûmer is of om reden fan privacy?
4. Yn it artikel wurde twa plakken neamd wêrby dizze no-show problematyk mei namme spilet. Ien dêrfan is de bushalte by de fearboat yn Holwerd. Jobinder lit witte dat it wolris wêze kin dat hjir de fertraging fan de boat fan it Amelân de oarsaak is. It fernuveret ús dat in Opstapper dy’t bestelt wurdt om minsken fan de boat te heljen net wachtet op it oankommen fan de boat. Kin de deputearre oanjaan wat de reden is fan dat net-wachtsjen en yn hoefier it te foarsjen is dat de boat letter komt dan yn de tsjinstregeling oanjûn wurdt? Binne der neffens de deputearre ek mooglikheden om de Opstapper wol op de boat wachtsje te litten? En wêrom wurde dy dan net brûkt?
 |

|  |  |
| --- | --- |
| Yntsjinner(s)Ynze de Boer | (fraksje / namme / hântekening)ChristenUnie  |

|  |  |
| --- | --- |
| Datum | 11 desimber 2018 |